ఆయాచితం నటేశ్వరశర్మ

2023 సంవత్సరానికి గాను ప్రతిష్టాత్మక  ' దాశరధి కృష్ణమాచార్య '  పురస్కారాన్ని ప్రముఖ రచయిత, సంస్కృతాంధ్ర పండితుడు, అష్టావధాని  ఆయాచితం నటేశ్వరశర్మకు తెలంగాణ రాష్ట్ర ప్రభుత్వం ప్రకటించింది. అష్టావధాని, డాక్టర్ ఆయాచితం నటేశ్వరశర్మ 17 జూలై 1956 సంవత్సరం కామారెడ్డి జిల్లా రామారెడ్డి గ్రామంలో జన్మించారు. ఈయన సంస్కృతం తెలుగు భాషల్లో 50కి పైగా రచనలు చేశారు. 2023 జూలై 22వ తేదీన హైదరాబాదులోని రవీంద్ర భారతి లో ' తెలంగాణ ప్రభుత్వం - భాషా సాంస్కృతిక శాఖ ' ఆధ్వర్యంలో దాశరధి కృష్ణమాచార్య 99వ జయంతి ఉత్సవాలను వైభవంగా నిర్వహించారు. దాశరధి కృష్ణమాచార్య సాహితీ పురస్కారాన్ని తెలంగాణ రాష్ట్ర సాంస్కృతిక, పర్యాటక శాఖ మంత్రి శ్రీనివాస్ గౌడ్ ప్రధానం చేశారు. పురస్కారంతోపాటు రూ. 1,01,116 నగదు, శాలువ, జ్ఞాపికను ఆయాచితం నటేశ్వరశర్మ కు అందజేశారు. కృష్ణమాచార్య జయంతి సందర్భంగా ఆయన పేరుతో ప్రభుత్వం ప్రతి ఏటా పురస్కారం అందజేస్తుంది. 

మూలాలు : 
దాశరథి కృష్ణమాచార్య అవార్డు - 2023